Bruneis geografi
Store norske leksikon,Geografi,Verdens geografi,Asia,Bruneis geografi
Brunei omfatter to deler som er atskilt av Limbangdalen i Sarawak (Malaysia) på den nordvestlige delen av øya Borneo. Den vestlige delen av landet består hovedsakelig av lave åser og sumper, drenert av elvene Belait, Tutong og Brunei. Den østre delen, som omfatter Temburongs elvebasseng, er preget av høydedrag. Her er landets høyeste punkt Pagon Hill, 1850 meter over havet, ved grensen til Sarawak. Landet har en kyst på 161 kilometer mot Sør-Kina-havet.
Klima Brunei har ekvatorialt klima med stor varme og høy luftfuktighet hele året. Middeltemperatur er cirka 27 °C på årsbasis, med svært små årstidsvariasjoner. Nedbørmengden overstiger 2500 millimeter langs kysten, 3500 millimeter i innlandet. Enkelte innlandsstrøk har over 7000 millimeter årlig nedbør. Les mer i Store norske leksikon Brunei Plante- og dyreliv i Brunei Eksterne lenker Den meteorologiske verdensorganisasjon (WMO): Brunei